Harjumaal Murastes põrkasid 20. juuli õhtul kokku kiirabiauto ja väikekaubik. Õnnetuses sai viga kaubiku juht, kiirabiautos viibinud patsient ja kiirabitöötajad pääsesid ehmatusega.

Põhja prefektuuri pressiesindaja ütles Delfile, et õnnestus juhtus kell 18.38 Murastes Rannamõisa teel, kui kokku põrkasid kiirabiauto ja väikekaubik Citroen Berlingo.

Kiirabiauto ja Citroen paiskusid teelt välja kraavi ja kiirabiauto paiskus seejuures külili. Liiklus oli kohapeal häiritud. Esialgsetel andmetel tegi kiirabiauto alarmsõitu ja Citroen ei andnud sellele teed ning pööras kiirabiautole ette. Õnnetuses sai viga Citroeni roolis olnud naine, kes suri saadud vigastustesse eile haiglas.

Tallinna kiirabi peaarst Raul Adlas ütles Delfile, et Murastest Tallinna teel olnud kiirabiauto töötajad ja autos viibinud patsient viga ei saanud, küll aga tehti neile tervisekontroll. Patsient toimetati teise kiirabiautoga haiglasse.